PATVIRTINTA

Vilniaus Petro Vileišio progimnazijos

direktorės Raimondos Jarienės

2018-06-13, įsakymu Nr. V-418

**VILNIAUS PETRO VILEIŠIO PROGIMNAZIJOS**

**MOKYKLINIŲ UNIFORMŲ DĖVĖJIMO TVARKOS APRAŠAS**

**I. BENDROSIOS NUOSTATOS**

1. Vilniaus Petro Vileišio progimnazijos mokyklinių uniformų dėvėjimo tvarkos aprašas nustato mokyklinės uniformos dėvėjimo taisykles, patvirtintą uniformos komplektą ir galimus jo variantus.

2. Mokyklinė uniforma – pagarbos progimnazijai, jos tradicijoms, vertybėms simbolis.

3. Mokyklinės uniformos mokyklos tarybos sprendimu privalomos kiekvienam Vilniaus Petro Vileišio progimnazijos mokiniui.

**II. MOKYKLINIŲ UNIFORMŲ DĖVĖJIMO TVARKA**

4. Uniforma mokykloje dėvima visus mokslo metus. Pirmadieniais – ketvirtadieniais uniforma privaloma, penktadieniais – neprivaloma.

5. Uniforma privaloma per šventes, atstovaujant mokyklai kitose įstaigose, dalyvaujant oficialiuose renginiuose, jei organizatorių nenurodyta kitaip.

6. Mokyklos uniformą sudaro:

6.1. tamsiai mėlynas megztukas/liemenė/švarkas/džemperis be gobtuvo su mokyklos emblema;

6. 2. Kai šilta – balti, melsvi, rusvi, gelsvi, žalsvi ar pilki vienspalviai marškinėliai;

6. 3. Kai šalta – balti, melsvi, rusvi, gelsvi, žalsvi ar pilki vienspalviai marškiniai arba golfas;

6.4. berniukams ir vaikinams – vienspalvės, tamsiai mėlynos spalvos kelnės;

6.5. mergaitėms ir merginoms – tamsiai mėlynas sarafanas su languotais įsiuvais ir mokyklos emblema (pradinių klasių mokinėms); tamsiai mėlynos spalvos sijonas/ kelnės.

7. Švenčių metu vilkimi balti marškiniai, ryšimas kaklaraištis;

8. Draudžiama prie mokyklinės uniformos dėvėti margas, atviromis iškirptėmis palaidines, taip pat sportinio ar laisvalaikio tipo megztinius, džinsus, šortus, tampres be sijono.

**III. PAREIGOS IR ATSAKOMYBĖ**

9. Už mokyklinių uniformų dėvėjimo tvarkos laikymąsi atsakinga mokyklos bendruomenė (mokiniai, mokinių tėvai, mokytojai, klasių vadovai, pagalbos mokiniui specialistai).

10. Sistemingą uniformų dėvėjimo stebėseną vykdo klasių vadovai, socialiniai pedagogai.

11. Mokytojas, pastebėjęs mokinį be mokyklinės uniformos, skiria žodinę pastabą ir informuoja klasės vadovą ir socialinį pedagogą.

12. Mokiniui, nesilaikančiam uniformos dėvėjimo taisyklių, taikomos drausminimo priemonės. Pažeidus mokyklinių uniformų dėvėjimo taisykles:

12.1. pirmą kartą – mokytojo, klasės vadovo ar socialinio pedagogo žodinė pastaba;

12.2. antrą kartą – pasiaiškinimas klasės vadovui raštu, klasės vadovo pokalbis su mokiniu ir pranešimas tėvams;

12.3. trečią kartą – klasės vadovo pranešimas socialiniam pedagogui, kuris kalbasi su mokiniu ir mokinio tėvais.

12.4. Mokinio, kuris ir toliau nedėvi mokyklinės uniformos, elgesys dalyvaujant vienam iš tėvų (globėjų) svarstomas *Vaiko gerovės* komisijos posėdyje, kuriame priimami susitarimai dėl taisyklių laikymosi ir jų pažeidimo pasekmių.

13. Tėvų pareigos ir atsakomybė

13.1. Savo lėšomis įgyja ar esant galimybei pasirūpina gauti socialinio pedagogo siūlomas mokyklą baigusių mokinių padovanotas uniformas.

13.2. Jei mokinys dėl kokių nors priežasčių laikinai negali dėvėti uniformos, informuoja apie tai klasės vadovą.

13.3. Rūpinasi, kad jo sūnus/ duktė/ globotinis kasdien vilkėtų tvarkingą uniformą.

14. Klasei, tvarkingai ir nuolat dėvinčiai uniformą, mokslo metų pabaigoje skiriamas paskatinimo prizas.

**PRITARTA**

Vilniaus Petro Vileišio progimnazijos tarybos posėdyje

2018-06-12, protokolas Nr.2018-3